
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)  9401 444, факс: (+359 2) 9401 595 




Р Е Ш Е Н И Е  
№  РС-630-19-073

Днес, 23.10.2019 година, в град София, Комисията за противодействие на корупцията и за отнемане на незаконно придобитото имущество, в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1 от Закона за противодействие на корупцията и за отнемане на незаконно придобитото имущество и е образувано по сигнал с рег.            № ЦУ 01/С-630/29.07.2019г. 
Сигналът е против Владислав С. Караилиев – заместник-кмет на Община *******.
По същество, твърденията в сигнала са, че във връзка с проведена обществена поръчка, в периода 14.04.2016г. – 28.06.2016г., с предмет „Проектиране на пътни съоръжения на територията на Община ******* по две обособени позиции“, Община ******* е възложила проектиране на нови улици и кръгови кръстовища. За провеждането на процедурата е била назначена комисия със заповед от 14.04.2016г. на кмета на Община *******. Работата на комисията е приета от кмета на общината на 27.05.2016г. В резултат на проведената обществена поръчка са сключени Договор № 92/28.06.2016г. и Договор № 94/28.06.2016г. с изпълнител „*******“ ООД, ЕИК *********, с управител и собственик на половината от дружествения капитал И. Г.. И. Г. е в пряка роднинска връзка със заместник-кмета на Община ******* – Владислав Караилиев, в чийто ресор са всички дейности свързани със строителството. Документацията за участие в обществената поръчка е съгласувана от Караилиев. След изготвянето на възложените проекти, същите са били утвърдени от пряко подчинените служители от ресора на Караилиев. По-голяма част от състава на комисията провела обществената поръчка е пряко подчинена на заместник-кмета. Процедурата по обявяването, провеждането, възлагане изпълнението и приемането на изпълнението се е развила под прекия институционален контрол на Владислав Караилиев.
Към сигнала са приложени следните доказателства: Публична покана от 14.04.2016г.; Протокол от 28.04.2016г. за разглеждане и оценка на оферти; Договор № 92/28.06.2016г.; Договор № 94/28.06.2016г.  с приложения – техническо предложение, техническо задание за проектиране; Устройствен правилник на общинска администрация гр. *******; структура и численост на общинската администрация, опис.

С оглед твърденията в сигнала, Комисията е приобщила служебно доказателства от сигнал с рег. № ЦУ01/С-312/24.04.2019г., както следва: Трудов договор № 536/01.12.2014г., 2 бр. длъжностна характеристика за длъжността заместник-кмет, декларация по чл. 12, т. 2 във вр. с чл. 14 от ЗПРКИ от 15.12.2014г., декларация по чл. 12, т. 1 от ЗПУКИ от 15.12.2014г., 4 бр. декларации по чл. 12, т. 4 от ЗПУКИ от 22.12.2014г., декларация по чл. 12, т. 4 от ЗПУКИ от 16.09.2015г., декларация по чл. 12, т. 4 от ЗПУКИ от 04.05.2016г., декларация по чл. 12, т. 4 от ЗПУКИ от 28.06.2016г., декларация по чл. 12, т. 4 от ЗПУКИ от 08.07.2016г., декларация по чл. 12, т. 4 от ЗПУКИ от 17.08.2018г., Удостоверение изх. № 19/ГРС-5158/02.08.2019г.
С оглед твърденията в сигнала, Комисията е изискала и събрала следните доказателства: писмо вх. № ЦУ01/18177/29.08.2019г. на КПКОНПИ, писмо от 26.08.2019г. на Община *******, заявка контролен лист 16/ВП-760/07.06.2016г., договор № 92/28.06.2016г., фактура № 0000000324/01.07.2016г., платежно нареждане от 10.02.2017г., фактура № 0000000353/11.01.2017г., придружително писмо от 30.09.2016г., платежно нареждане от 04.07.2019г., кредитно известие № 0000000558/25.06.2019г., фактура оригинал № 0000000559/25.06.2019г., заявка контролен лист 16/ВП-759/07.06.2016г., договор № 94/28.06.2016г., фактура № 0000000323/01.07.2016г., фактура № 0000000352/11.01.2017г., заповед № 809/14.04.2016г., декларация по чл. 12, т. 4 от ЗПУКИ, писмо изх. № ВП-1953/30.10.2018г., комплексен доклад за оценка на съответствието на инвестиционен проект със съществените изисквания на строежите, договор № 121/10.08.2015г., разрешение за строеж № 402/22.12.2017г., заповед за допълване на разрешение за строеж по чл. 154 от ЗУТ от 10.12.2018г., заповед № 03/10.01.2019г., възлагателно писмо изх. № 18/СЛУ-7410/30.10.2018г., договор № 94/28.06.2016г., техническо предложение, ценово предложение, техническо задание за проектиране – 6 бр., договор № 92/28.06.2016г. – техническо предложение, ценово предложение, техническо задание за проектиране 2бр., проект на договор, протокол от 28.04.2016г., образци на документи, съдържащи се в оферта за участие, критерии за оценка на офертата, технически задания за проектиране – 8бр., публична покана 16/СЛУ-3285/14.04.2016г., писмо вх. № ЦУ 01/20192/27.09.2019г. на КПКОНПИ с приложения съгласно текста на писмото – писмо вх. № ОС_413-6/24.09.2019г., Разрешение за строеж № 17/12.01.2017г., Разрешение за строеж № 18/12.01.2017г., Разрешение за строеж № 131/25.04.2017г., Разрешение за строеж № 16/12.01.2017г., Приемо-предавателни протоколи от 05.12.2016г., 30.09.2016г., 31.10.2016г., Заповед за допълване на разрешение за строеж по чл. 154 от ЗУТ № 87/10.12.2018г., Разрешение за строеж № 402/22.12.2017г.
Служебно е направена справка в Търговски регистър.


След като обсъди събраните в хода на административното производство доказателства, комисията установи следното от фактическа страна:

Сигналът е подаден  от лица с посочени имена, ЕГН, адреси, телефони и е подписан.
По силата на трудов договор № 536/01.12.2014г., сключен между кмета на Община ******* и Владислав С. Караилиев, последният заема длъжността заместник-кмет в Община *******, считано от 01.12.2014г. На 28.06.2016г. Караилиев е подал декларация по чл. 12, т. 4 от ЗПУКИ (отм.), с която е декларирал частен интерес за обществена поръчка с две обособени позиции: 1. За проектиране на нови улици и 2. За проектиране на кръгови кръстовища с изпълнител „*******“ ООД с управител И. Г..
От направената справка за съпруга  и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Владислав С. Караилиев, се установи, че: И. Т. Г., ЕГН ********** е първи братовчед на Владислав С. Караилиев, ЕГН **********.
От направена справка в Търговски регистър се установи, че И. Т. Г. е управител и съдружник, притежаващ 50 % от капитала на „*******“ ООД, ЕИК *********. 
Видно от длъжностната характеристика с дата 15.01.2015г. за длъжността заместник-кмет „Строителство и устройство на територията“, основната цел на длъжността е да подпомага кмета на общината, като ръководи пряко провеждането на общинската политика и стратегия по решаване на проблемите по устройство на територията, изграждането на естетически и архитектурно-художествен облик на жизнената среда на територията на Общината, екологията и опазването на околната среда. Основни преки задължения на длъжността са да ръководи, организира, координира и контролира дейността на Дирекция „Инвестиционно проектиране и устройство на територията“ и Дирекция „Строителство, инфраструктура и екология“; организира съхраняването на документацията; взема самостоятелни управленски решения по въпроси от неговата компетентност; оценява трудовото изпълнение на Главния архитект, Главния инженер и началник отделите в Дирекциите; спазва системата за управление на качеството в Община ******* и всички вътрешни инструкции и наредби.
Със Заповед № 809/14.04.2016г. на кмета на Община ******* - В. Ц., на основание чл. 7, т. 3 и чл. 14, ал. 4, т. 2 във връзка с Глава 8“а“ от Закона за обществените поръчки (ЗОП) и Докладна записка от инж. Владислав Караилиев – заместник кмет „Изграждане на инфраструктура и ТСУ“ при Община *******, е наредено да се организира и проведе процедура по реда на глава 8“а“ от Закона за обществените поръчки, която урежда условията и реда при възлагане на обществени поръчки по чл. 14, ал. 4, т. 2 от ЗОП за избор на изпълнител на обществена поръчка с предмет: „Проектиране на пътни съоръжения на територията на Община ******* по две обособени позиции: 1. Проектиране на нови улици в Община *******; 2. Проектиране на кръгови кръстовища“ с прогнозна стойност от 26 666лв. без ДДС. За провеждането на обществената поръчка и избор на изпълнител е определена комисия в състав: Председател - инж. С. Г., Началник „Строителство и инфраструктура“ и членове: инж. Л. П., главен експерт Дирекция „Строителство, инфраструктура и екология“, А. А. – старши юрисконсулт „Правно обслужване и обществени поръчки“, Резервни членове: инж. Г. Т., младши експерт Дирекция „Строителство, инфраструктура и екология“ и Е. Й., старши юрисконсулт „Правно обслужване и обществени поръчки“.
С публична покана от 14.04.2016г., с възложител Община ******* е обявена обществената поръчка с предмет „Проектиране на пътни съоръжения на територията на Община ******* по две обособени позиции: 1. Проектиране на нови улици в Община ******* 2. Проектиране на кръгови кръстовища.“, посочени са количеството, мястото на извършване, изискванията за изпълнение на поръчката, критерий за възлагане, показатели за оценка на офертите, срок за получаването им и допълнителна информация.
С Протокол от 28.04.2016г. за разглеждане и оценка на офертите за участие в публична покана, в съответствие със Заповед № 809/14.04.2016г. на кмета на Община *******, комисията е събрана, за да отвори и разгледа по реда на тяхното постъпване подадените оферти за участие в публична покана по реда на гл. 8а от ЗОП. 
Комисията след като е разгледала единствено постъпилата оферта е предложила на възложителя на основание чл. 101д, ал. 1 от ЗОП (отм.) да сключи договор с класираният на първо място за изпълнител на обществена поръчка „*******“ ООД, с управител И. Г.. Протоколът на комисията е утвърден от възложителя кмета на Община ******* на 27.05.2016г.
Видно от Заявка – Контролен лист  за поемане на задължение вх. № 63/08.06.2016г. е извършен предварителен контрол от Дирекция “Строителство, инфраструктура и екология“ при Община *******, заместник-кмет – З., отдел „Бюджет и финанси“, юрисконсулт и финансов контрольор. Финансовият контрольор е приел, че задължението може да се поеме. 
Договор № 92/28.06.2016г. е сключен между Община *******, наричана Възложител, представлявана от В. Ц. - кмет на Община *******, и И. С. – директор Дирекция „СБФ“ и „*******“ ООД, ЕИК *********, представлявано от И. Г., в качеството му на управител, наричан Изпълнител. Възложителят възлага на Изпълнителя срещу договорено възнаграждение  да изработи технически проект за обект „Проектиране на пътни съоръжения на територията на Община ******* по две обособени позиции за обособена позиция 2 – Проектиране на кръгови кръстовища, в съответствие със заданието на възложителят и действащите нормативни документи и да осъществява авторски надзор по време на изпълнението на проекта. Цената, която възложителят следва да изплати на изпълнителя е 9465,60 лв. с ДДС. Цената се заплаща по следния начин: Аванс в размер на 1972 лв., в десет дневен срок от подписването на договора и финално заплащане в размер на 5916 лв. в 30 дневен срок от подписване на приемо-предавателен протокол за действително извършената услуга и след представяне на фактура – оригинал от изпълнителя. Към договора са приложени техническо задание за проектиране, техническо предложение на изпълнителя и ценово предложение на изпълнителя.
Договор № 94/28.06.2016г. е сключен между Община *******, наричана Възложител, представлявана от В. Ц. - кмет на Община *******, и И. С. – директор Дирекция „СБФ“ и „*******“ ООД, ЕИК *********, представлявано от И. Г., в качеството му на управител, наричан Изпълнител. Възложителят възлага на Изпълнителя срещу договорено възнаграждение  да изработи технически проект за обект „Проектиране на пътни съоръжения на територията на Община ******* по две обособени позиции за обособена позиция 1 – Проектиране на нови улици в Община *******, в съответствие със заданието на възложителят и действащите нормативни документи и да осъществява авторски надзор по време на изпълнението на проекта. Цената, която възложителят следва да изплати на изпълнителя е 11 865,60 лв. с ДДС. Цената се заплаща по следния начин: Аванс в размер на 2472 лв., в десет дневен срок от подписването на договора и финално заплащане в размер на 7416 лв. в 30 дневен срок от подписване на приемо-предавателен протокол за действително извършената услуга и след представяне на фактура – оригинал от изпълнителя. Към договора са приложени техническо задание за проектиране, техническо предложение на изпълнителя и ценово предложение на изпълнителя.
„*******“ ООД е издал на Община ******* фактура № 0000000323/01.07.2016г. на стойност 2966.40 лв. (данъчна основа - 2472,00лв.) за авансово плащане – 25 %, съгласно Договор № 94/28.06.2016г. Извършен е предварителен контрол на разхода по Договор № 94/28.06.2016г. и съгласно издадената фактура от 01.07.2016г. от отговорния счетоводител, главния счетоводител и финансовия контрольор.
„*******“ ООД е издал на Община ******* фактура № 0000000324/01.07.2016г. на стойност 2366.40 лв. (данъчна основа - 1972,00лв.) за авансово плащане – 25 %, съгласно Договор № 92/28.06.2016г. Извършен е предварителен контрол на разхода по Договор № 92/28.06.2016г. и съгласно издадената фактура от 01.07.2016г. от отговорния счетоводител, главния счетоводител и финансовия контрольор.
С придружително писмо от 30.09.2016г. „*******“ ООД, представлявано от И. Г. е предало изработения съгласно техническо задание инвестиционен проект в 3 екземпляра относно участие в процедура за избор на изпълнител на обществена поръчка, с предмет включващ изготвяне на технически проекти за „Изграждане на кръгово кръстовище на ул. „*****“ и ул. „******“ между кв. „******“ и кв. „******“ на гр. *******“ и „Изграждане на кръгово кръстовище на ул. „*****“ и ул. „******“, кв. ****, гр. *******“. 
„*******“ ООД е издал на Община ******* фактура № 0000000352/11.01.2017г. на стойност 8899,20 лв. (данъчна основа - 7416,00 лв.) за окончателно плащане – 100 % на основание Договор № 94/28.06.2016г., и  входящ номера от 30.11.2016г. (2бр.), 05.12.2016г. и 21.12.2016г. Извършен е предварителен контрол на разхода по Договор № 94/28.06.2016г. и съгласно издадената фактура от 11.01.2017г. от отговорния счетоводител и финансовия контрольор. 
„*******“ ООД е издал на Община ******* фактура № 0000000353/11.01.2017г. на стойност 7099,20 лв. (данъчна основа - 5916,00лв.) за окончателно плащане – 100 % съгласно Договор № 92/28.06.2016г. и на основание входящ номер от 30.09.2016г. Извършен е предварителен контрол на разхода по Договор № 92/28.06.2016г. и съгласно издадената фактура от 11.01.2017г. от отговорния счетоводител и финансовия контрольор. Издадено е кредитно известие № 0000000558/25.06.2019г. към фактура № 353/11.01.2017г.
С платежно нареждане от 10.02.2017г. с наредител Община ******* и получател „*******“ ООД е заплатена сума от 9766, 00 (девет хиляди седемстотин шестдесет и шест лв.), на основание Договор № 92/28.06.2016г. и Договор № 94/28.06.2016г.
„*******“ ООД е издал на Община ******* фактура № 0000000559/25.06.2019г. на стойност 6099,20 лв. (данъчна основа - 5082,67лв.) за окончателно плащане – до 100 %, съгласно Договор № 92/28.06.2016г. и на основание входящ номер от 30.09.2016г. Извършен е предварителен контрол на разхода по Договор № 92/28.06.2016г. и съгласно издадената фактура от 25.06.2019г. от отговорния счетоводител, главния счетоводител и финансовия контрольор.
С платежно нареждане от 04.07.2019г. с наредител Община ******* и получател „*******“ ООД е заплатена сума от 6099, 20 (шест хиляди деветдесет и девет лв. и двадесет стотинки), на основание фактура № 559/25.06.2019г. 
С Приемо-предавателен протокол от 30.09.2016г., съгласно Договор № 92/28.06.2016г.,  „*******“ ООД, чрез И. Г. за Изпълнителя, предава на Община *******, чрез С. Г. за Възложителя, изготвените технически проекти за обекти: „Изграждане на кръгово кръстовище на ул. „******“ и ул. „******“, кв. „*****“ на гр. *******“, „Изграждане на кръгово кръстовище на ул. „******“ и ул. „******“ между кв. „*****“ и кв. „******“ на гр. *******“, в пълно съответствие с условията на подписания договор и изискванията на Възложителя. При евентуални забележки от страна на Възложителя и съгласувателните органи, Изпълнителя се задължава да ги отстрани във възможно най-кратък срок и за своя сметка.
С Приемо-предавателен протокол от 31.10.2016г., съгласно Договор № 94/28.06.2016г.,  „*******“ ООД, чрез И. Г. за Изпълнителя, предава на Община *******, чрез С. Г. за Възложителя, изготвените технически проекти за обекти: „Рехабилитация на ул. „******“ от **** до ***** според действащ ПУП-ПУР на гр. *******, Община *******“, „Изграждане на ул. „*****“, кв. ***** от **** през *** до ***** според действащ ПУП-ПУР на гр. *******, Община *******“, в пълно съответствие с условията на подписания договор и изискванията на Възложителя. При евентуални забележки от страна на Възложителя и съгласувателните органи, Изпълнителя се задължава да ги отстрани във възможно най-кратък срок и за своя сметка.
С Приемо-предавателен протокол от 05.12.2016г., съгласно Договор № 94/28.06.2016г.,  „*******“ ООД, чрез И. Г. за Изпълнителя, предава на Община *******, чрез С. Г. за Възложителя, изготвените технически проекти за обекти: „Изграждане на ул. „******“, гр. *******, Община ******* от ***** през ****, **** до **** според действащ ПУП-ПУР на гр. *******, Община *******“, „Изграждане на ул. „****“, гр. *******, Община ******* от *** през **** до **** според действащ ПУП-ПУР на гр. *******, Община *******“, „Изграждане на ул. ******, с. *****, Община ******* от **** през ****, *****, ****, ****, **** до ****“ според действащ ПУП-ПУР на с. *****, Община *******“, „Изграждане на ул. *****, с. *****, Община ******* от *** през ****, **** до ****“ според действащ ПУП-ПУР на с. *****, Община *******“, в пълно съответствие с условията на подписания договор и изискванията на Възложителя. При евентуални забележки от страна на Възложителя и съгласувателните органи, Изпълнителя се задължава да ги отстрани във възможно най-кратък срок и за своя сметка.
С писмо вх. № ЦУ 01/20192/27.09.2019г. на КПКОНПИ от председателя на ПК „КЗПКОНПИ“ при Общински съвет ******* са предоставени поискани документи и информация, предоставени с писмо от кмета на Община *******. 
В писмото се посочва, че по първата обособена позиция – проектиране на улици, съгласно Договор № 94/28.06.2016г., е следвало да бъдат проектирани улиците „*****“, „*****“, „******“, „*****“, „*****“ и „******“. Инвестиционните проекти за улиците „******“ и „*****“ са върнати на основание чл. 142, ал. 6, т. 1 от ЗУТ и за тях няма издадени разрешения за строеж. По втората обособена позиция – проектиране на кръгови кръстовища, съгласно Договор № 92/28.06.2016г., е следвало да бъдат проектирани кръстовищата: кръгово кръстовище на ул. „*****“ и ул. „******“ между кв. „*****“ и кв. „*****“ в гр. ******* и кръгово кръстовище на ул. „*****“ и ул. „*****“, кв. ****, гр. *******. Процедурата по одобряване на внесения проект за кръгово кръстовище ул. „*****“ и ул. „******“ между кв. „******“ и кв. „*****“ в гр. ******* е спряна на основание чл. 132, ал. 1, т. 3 от ЗУТ, проекта не е одобрен от главния архитект на Община ******* и не е издадено разрешение за строеж.
Въз основа на одобрени инвестиционни проекти от Д. К. – главен архитект на Община *******, същият е издал на Община *******, представлявана от кмета - В. Ц., в качеството на възложител разрешения за строеж № 16/12.01.2017г., № 17/12.01.2017г., № 18/12.01.2017г., № 131/25.04.2017г., № 402/22.12.2017г.
В писмо вх. № ОС_413-6/24.09.2019г. на Общински съвет ******* от кмета на Община ******* се посочва, че Владислав Караилиев, в качеството му на заместник-кмет  на Община *******, с ресор строителство не е издавал актове и не е извършвал действия, във връзка с обществена поръчка с предмет „Проектиране на пътни съоръжения на територията на Община ******* по две обособени позиции“ – проектиране на нови улици и проектиране на кръгови кръстовища след 28.07.2016г. до настоящия момент, включително приемане на изпълнението на обществената поръчка. Посочено е, че това е така, защото, съгласно чл. 5, ал. 3 от ЗУТ Главният архитект на общината ръководи, координира и контролира дейностите по устройственото планиране, проектирането и строителството на съответната територия, координира и контролира дейността на звената по ал. 6 и издава административни актове съобразно правомощията, предоставени му по ЗУТ, с какъвто предмет е и посочената по-горе обществена поръчка.


Въз основа на така изяснената фактическа обстановка, комисията установи следното от правна страна:

Конфликтът на интереси е административно нарушение и спрямо него следва да се вземе предвид принципът на чл. 3, ал. 1 от Закона за административните нарушения и наказания и приложение да намери законът, който е бил в сила по време на извършването на нарушението.
В конкретния случай това означава, че спрямо твърденията в сигнала, следва да се приложи ЗПУКИ (отм.), доколкото твърдените нарушения са извършени в периода на действие на ЗПУКИ (отм.).
За да е осъществен конфликт на интереси по смисъла на чл. 2 от ЗПУКИ (отм.), следва да са налице три кумулативно изискуеми предпоставки: лице, заемащо публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага, се съдържат в чл. 2, ал. 2 и ал. 3 от ЗПУКИ (отм.). Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като заместник-кмет на Община ******* Владислав С. Караилиев е лице, заемащо публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
С оглед горното КПКОНПИ е компетентна да разгледа сигнала.

В хода на производството се установи, че И. Т. Г. – управител и съдружник, притежаващ 50 % от капитала на „*******“ ООД, е първи братовчед на Владислав С. Караилиев и се явява свързано с него лице по смисъла на § 1, т. 1 от ДР на ЗПУКИ (отм.) – роднина по съребрена линия от четвърта степен.

Разпоредбата на чл. 73 ЗПКОНПИ регламентира сроковете, в които следва да се образува административно производство за установяване на конфликт на интереси. Съгласно чл. 73 от ЗПКОНПИ производството за установяване на конфликт на интереси се образува не по-късно от три години от извършване на нарушението.

По отношение на твърденията в сигнала за организирана и проведена обществена поръчка, съгласно Заповед № 809/14.04.2016г. на кмета на Община ******* - В. Ц., на основание чл. 7, т. 3 и чл. 14, ал. 4, т. 2 във връзка с Глава 8“а“ от Закона за обществените поръчки (ЗОП) и Докладна записка от инж. Владислав Караилиев – заместник кмет „Изграждане на инфраструктура и ТСУ“ при Община *******, с предмет „Проектиране на пътни съоръжения на територията на Община ******* по две обособени позиции: 1. Проектиране на нови улици в Община *******; 2. Проектиране на кръгови кръстовища“, Комисията установи, че към 14.04.2016г. са изминали повече от 3 години. 
	Съгласно разпоредбата на чл.73 от ЗПКОНПИ, производството за установяване на конфликт на интереси се образува не по-късно от 3 години от извършване на нарушението. Дори и да се приеме, че в качеството си на заместник-кмет Владислав Караилиев би могъл да наруши забраните на Глава II от ЗПУКИ (отм.) от 14.04.2016г. до датата на образуване на производството – 29.07.2019г. са изтекли повече от 3 години и на това основание, производството по сигнала за посочения период следва да бъде прекратено.
От събраните по преписката доказателства не се установи Владислав Караилиев, в качеството си на заместник-кмет на Община *******, с ресор строителство, да е издавал актове и да е извършвал действия, във връзка с обществена поръчка с предмет „Проектиране на пътни съоръжения на територията на Община ******* по две обособени позиции“ – проектиране на нови улици и проектиране на кръгови кръстовища, в периода след 28.07.2016г. до 24.09.2019г., включително приемане на изпълнението на обществената поръчка. Караилиев е подал декларация по чл. 12, т. 4 от ЗПУКИ (отм.), с която е декларирал частен интерес за обществена поръчка с две обособени позиции: 1. За проектиране на нови улици и 2. За проектиране на кръгови кръстовища с изпълнител „*******“ ООД с управител И. Г.
Предвид изложеното, се налага изводът, че липсват упражнени правомощия по служба от Владислав Караилиев в качеството му на заместник-кмет на Община ******* и лице, заемащо публична длъжност, респ. лице, заемащо висша публична длъжност, по отношение на „*******“ ООД, с управител И. Г. в периода 28.07.2016г. до 24.09.2019г. във връзка с обществена поръчка с предмет „Проектиране на пътни съоръжения на територията на Община ******* по две обособени позиции“ – проектиране на нови улици и проектиране на кръгови кръстовища, включително приемане на изпълнението на обществената поръчка. Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Осма, Раздел II от ЗПКОНПИ и ЗПУКИ (отм.), които представляват негова проявна форма.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ и  чл. 73 от ЗПКОНПИ

	РЕШИ:	

	НЕ УСТАНОВЯВА конфликт на интереси по отношение на Владислав С. Караилиев, ЕГН ********** – заместник-кмет на Община ******* – лице, заемащо публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с провеждането, възлагане изпълнението и приемане на изпълнението на обществена поръчка с предмет „Проектиране на пътни съоръжения на територията на Община ******* по две обособени позиции“ – проектиране на нови улици и проектиране на кръгови кръстовища, поради липса на упражнени правомощия по служба.

	ПРЕКРАТЯВА производството по сигнал с № ЦУ 01/С-630/29.07.2019г. срещу Владислав С. Караилиев, ЕГН **********, в останалата му част. 

Препис от Решението да се изпрати на Окръжна прокуратура *******, с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

	
КОМИСИЯ:

Заместник - председател:………………/Антон Славчев/

Член:………………………………../Антоанета Цонкова/

Член:…………………...……………....…/Пламен Йоцов/

Член:…………………………………..../Силвия Къдрева/

